MJESTO: ŠKOTSKA
VRIJEME: JUČER I DANAS SA ZAVIRIVANJEM U SUTRA
Točno, McPhersone.
Mužjak lisice je pas, a ženka lija.
Sad ćemo pokušati nešto malo teže.
Životinju uobičajeniju južno od granice,
no i dalje viđenu u Visočju, jazavca.
Zna li tko nazive za mužjaka i ženku?
Vrlo ekspresivna tišina.
Ja, gospodine.
Netko se javio?
Da, ja. Geordie MacTaggart.
Ustani, Geordie MacTaggarte.
Jesam, gospodine.
Zanemari prazan hihot blesana, Geordie, i priđi.
Možda Geordie nedostatak visine nadoknađuje znanjem.
Možda.
Geordie, moramo ti pomoći da se uzdigneš do većih visina.
Tako.
Nadam se da nam nakon ovog uzdizanja nećeš uskratiti rezultat.
Bravo, Geordie.
Iako od lovočuvareva sina ni ne očekujemo manje.
Možeš se povući s poprišta svog trijumfa
i vratiti stolčić na mjesto.
Hej, mali! Kamo ćeš?
Mali!
Maleni Geordie!
Hajde.
Geordie!
Zdravo, maleni Geordie.
Zdravo, malena Jean.
Ipak sam veća od tebe.
Možda centimetar-dva.
Jesi li ponijela sendvič?
Da. Moj je od sira. A tvoj?
Svinjetina.
Misliš da su se izlegli?
Ne znam. Orlićima treba strašno dugo da se izlegnu.
Što ako ne bude gnijezda kad dođemo?
Naravno da je ondje. Znam da jest!
Kako znaš?
Jer je tata rekao da, što god činio, ne idem na vrh gudure
gdje se suri orlovi gnijezde.
Kamo si mu onda rekao da idemo?
Nije pitao, pa mu nisam ni rekao.
Lukav si ti mali momčić.
Ne zovi me mali!
Oprosti, Geordie.
Dosta mi je toga u školi. Jesi li završila?
Da.
Kako onako zviždiš, Geordie?
Samo staviš dva prsta u usta i puhneš.
Pokušala sam, ali ništa.
Ovako.
Vidiš? Hajde, Jean. Uspon je dug.
Uspjela sam, Geordie. Jesi li čuo?
Da.
- Gledaj! - Gdje?
Izgleda kao kunić. Mora da su se jaja izlegla.
Samo ćemo poviriti i otići.
Čula sam da orlovi odnose bebe.
To su rode.
Idem po boku s rukama na gornjem rubu.
Ti ih tjeraj štapom.
Čuvaj se, Geordie.
Pazi, Geordie!
Idem ja, Geordie.
Dva siva ptića s perjem, Geordie.
Pazi, Jean!
Moćna si, Jean.
I ti, Geordie.
Bit će mrak kad stignemo kući.
Da.
Laku noć, Geordie.
Laku noć, Jean.
Ne mogu svi biti veliki.
Laku noć, Jean.
Zdravo, mama. Donio sam drva.
Hvala, dušo. Prošlo je sedam. Kasniš na večeru.
Da, mama.
Gdje si bio nakon škole?
U šupi nije ostalo puno drva, mama.
Nacijepat ću još sutra ujutro.
Ti si dobra mala dušica.
PREMALI STE?
OD VAS ĆU NAPRAVITI DRUGOG ČOVJEKA!
ODMAH MI PIŠITE ZA TEČAJ TJELESNE KULTURE
Nisi uzeo krumpir.
Sam ću, mama.
Podigni tanjur da ne završi na podu.
Hvala, mama.
Izvoli.
Što ti je?
Ništa, tata.
Vidim da u Perthu prodaju plahte upola cijene. Po četrnaest i jedanaest.
Nije ti nalik da razmišljaš o cijeni plahta.
Zapelo mi je za oko što su upola cijene.
Trebao bi biti u krevetu.
Da, tata.
Moram do velike kuće da vlastelina pitam za jarebice.
Hajde, u krevet.
Pusti ga da završi, Bobe.
Ako dolazi ovako kasno, treba očekivati žurbu.
Ne znam gdje ni što radi.
Dobro, tata. Idem. Laku noć.
Laku noć, Geordie.
Laku noć, momče.
Vjerojatno ću spavati kad se vratiš. Nemoj prekasno, Bobe.
Neću. Laku noć, dušo.
Laku noć, Bobe.
PREMALI STE?
10 - U OBIČNOM OMOTU SVJEDOČANSTVA IZ CIJELOGA SVIJETA
Dobro jutro, g. Duncane.
Zašto si me tako zaskočio?
Očekivao sam pošiljku.
Nisam htio da se izgubi, shvaćate?
Pošiljke se u mojim rukama nikada ne izgube.
Zapravo, mislim da ovdje imam nešto
u običnom omotu, adresirano na gospodina G. MacTaggarta.
To sam ja!
Je li?
Nisam siguran da je smijem predati
dok nije stigla na adresu.
Hvala, g. Duncane.
Hej, gospodine G. MacTaggarte!
DRAGI GEORDIE, PRIJE SVEGA, ČESTITAMO NA ODLUCI...
Henry Samson, PO Box 689, Wadsworth, London N10.
Najveći stručnjak za tjelesnu kulturu na svijetu.
Dragi Geordie, prije svega, čestitam ti na odluci da kreneš na Samsonov put snage.
To je kraljevski put u zdravlje i fizičku spremu
i najveće mi je zadovoljstvo poželjeti ti dobrodošlicu kao novom suputniku.
Prilažem prvi dio mog slavnog tečaja za tjelesnu kulturu.
Osobno ću se zanimati za tvoj slučaj
jer znam da te mogu pretvoriti u supermena.
Prilažem i fotografiju sebe kao primjer i nadahnuće.
Moram dodati da je ovo stvarna, neretuširana fotografija.
Prilažem i poemu za uspjeh Henryja Samsona
koju trebaš naglas recitirati dok izvodiš vježbe.
Danas sam možda krhak i slabašan No uskoro bit ću poput tikovine snažan
Golemih mišića, masivnih prsa Dokazat ću prednost Samsonova puta
Jer ja sam engleski buldog stari
Što uz Samsona uspjeh će da ostvari
S tobom u snazi, Henry Samson.
P. S. Kad završiš prvi dio, piši mi
i poslat ću ti drugi.
P. P. S. Priloži pola krune za trošak.
Tečaj body buildinga Henryja Samsona.
Prije svega, prestanite pušiti i piti.
Prva vježba: Lezite na leđa.
Danas možda sam krhak i slabašan
No uskoro bit ću poput tikovine snažan
Golemih mišića, masivnih prsa
Dokazat ću prednost Samsonova puta
Jer ja sam škotski buldog sta...
Je li Geordie dobro?
Ako je suditi po tome kako je slistio ono brdo krumpira, jest. Zašto?
Pitao sam se. Večeras sam bio u starom kamenolomu.
Mali se ispružio po tlu i razgovarao sam sa sobom.
I strašno stenjao.
Sigurno ga ništa ne muči?
Nisam primijetila.
Da nije možda vježbao?
Možda. Nisam pitao. Znaš kakav je.
Naš Geordie nešto smjera, nema sumnje.
Prvo opustite mišiće. Pogledajte sliku dva.
Što se gore događa?
Bit će vježbe, ne bi me čudilo.
Ali ne može tako bučiti.
Nemoj uzrujavati maloga, Bobe. Pusti ga da se ispuca.
Vježba dva: Vježba disanja od ključne važnosti.
Ispunite pluća čistim, svježim zrakom.
Noću širom otvorite prozor, bez obzira na vrijeme i godišnje doba.
I sretan Božić.
Srednji stupanj. Vježba devet:
Lezite, dodirnite nožne prste,
i potom se zabacite u vodoravni položaj.
Ponovite 50 puta svaki dan.
Kao da prolazi vlak, no navikneš se.
Za šest mjeseci bit ćete iznenađeni
razlikom koju je ova jednostavna vježba postigla.
Samo mi je žao, MacTaggarte, što u ovih par godina
na znanju nisi dobio koliko u visini i težini.
Ipak, uspio si zaraditi potvrdu o završetku školovanja.
Tajna dizanja utega je u ravnoteži.
Uteg polako podignite iznad glave i,
ovo je težak dio, nježno ga spustite na pod.
Sretan ti 21. Rođendan, Geordie, momče.
Doručak, Geordie!
Dolazim, mama.
- Sretan rođendan, Geordie. - Hvala, mama.
Neka ih još mnogo, momče.
Hvala, tata.
Ovo je velik dan za tebe.
Da.
Imam mali dar za tebe.
Tata, prekrasne su.
Tako će po kući biti malo lakše.
Tata ih je dao posebno izraditi.
A ovo je od mene.
Teta Flora i ja cijelu smo ga zimu plele za tebe.
Mama, niste trebale.
Sada možeš čitati čestitke
dok jedeš zobenu kašu.
Da.
Pazi, Geordie.
Skoro da nema stolice u kući koja nije bila popravljana.
Oprosti, mama.
„Najbolji učenik kojeg sam ikada imao.“
Baš lijepo od g. Samsona, zar ne?
Jest, Geordie.
Osjećam se kao da ga poznajem cijeli život.
I ja se tako osjećam, tata.
Ako tražiš čestitku od Jean, bojim se da je nema.
Zapravo je nisam ni očekivao.
Ne viđate se puno otkako si počeo s tečajem.
Misli da su vježbe gubitak vremena.
To je gotovo svetogrđe.
Tata!
Oprostite.
Nemoj sanjariti, Geordie.
Čeka nas dan posla.
Vlastelin te ne plaća dvije funte i deset nizašto.
Ne gnjavi ga, Bobe. Mora pojesti brdo kaše.
Da. I budući da na nju potrošim veći dio plaće, neću je rasipati.
Zdravo, Geordie!
Idem ja. Moram se pobrinuti za kokoši.
Želim ti još puno rođendana, Geordie.
Hvala, Jean.
Kako napreduje vježbanje?
Dobro, Jean.
Do kraja ćeš se pretvoriti u slona.
Uh, Jean!
Nemoj ti meni „uh“, Geordie.
Čudi me što dragocjeno vrijeme možeš tratiti na razgovor.
Ne bi smjelo biti ljudi u šumi.
Vlastelin nije, on je u Perthu.
Ti si čuo pucanj?
Da.
Dovedi Jimmyja, Roba i Aleca i krenite onamo. Hajde.
Ako su krivolovci, nisu lokalci.
Imaš pravo.
Ne u ovo doba dana.
Odlaze.
Mislim da nemaju životinju.
Ne, ne bi je stigli utovariti.
Sigurno su vidjeli Jimmyja i Robina.
Skratit ću životinji muke.
Moraći ćemo ga odvući. Imaš li uže, tata?
Da.
Sprema se oluja, tata.
Da.
Što ti je, tata?
Samo me malo boli. Bit ću dobro.
Ostavit ćemo životinju do jutra. Doći ću s Jimom po nju.
- Da. - Odmori se, tata.
Ne, momče, bolje sam. Najgore od oluje tek dolazi.
Rekao sam ti da se odmoriš!
Moramo kući, momče.
Daj mi ruku.
Idi po konja.
Ne mogu te ostaviti. Nosit ću te.
To je više od pet kilometara.
Mogu ja to.
Što je, psiću?
Mama.
Geordie, što je bilo?
Što se dogodilo? O, Geordie.
Što ti je, Bobe?
Loše je, gđo MecTaggart. Trebao me poslušati prošle godine.
Sada više nije samo srce. Ima i upalu pluća od izlaganja.
Želi vidjeti Geordieja.
Hajde, momče. Samo minutu.
Zdravo, tata.
Žao mi je što nisam odobravao g. Samsona.
Može se ponositi tobom.
Uh.
Jesi li donio pušku?
Još ne, tata.
Ostavio si je ondje.
Zaboravio sam.
Geordie.
Da, tata.
Znaš moj Black Watch kilt?
Da.
Htio bih da ga ti uzmeš. Možda ga jednom upotrijebiš.
Ne govori tako, tata.
Sad idi po pušku. I dobro je očisti.
Hoću.
Kamo ćeš, Geordie?
Po tatinu pušku.
Mogu li s tobom?
Ako želiš.
Rekao je da uzmem njegov Black Watch kilt.
Znači da je loše, Geordie?
Da.
Nisam znao da ima bolesno srce.
Ne želim tatin kilt.
Želim tatu.
Imao je dostojanstvo i poniznost jednostavnog, ljubaznog čovjeka.
Mi, ovdje okupljeni, pamtit ćemo ga do kraja života.
Zdravo, Geordie.
Dobar dan, Betty. Vlastelin me želi vidjeti.
Slobodno, ali loše je volje danas.
Geordie MacTaggart.
George. Uđi, momče.
Zvali ste me, gospodine.
Da, jesam.
Htio sam razgovarati s tobom, George.
Kako si?
Dobro, gospodine. Hvala.
Dobro.
Dakle, George... Sjedni.
Ne mogu o tvom ocu reći puno više
od onoga što je McNab jučer rekao u crkvi.
No mogao je spomenuti njegove vjetine lovočuvara.
No možda crkva nije bila pravo mjesto.
Ne, vjerojatno nije.
Bilo kako bilo, George, bio mi je jako dobar prijatelj.
Da, George...
Moramo ti nabaviti novo odijelo.
Tržište, George. Ne znam odakle mi novac da sve to platim.
Danas je sve tako skupo, George.
Znaš, u vrijeme mog djeda,
gospoda su mogla živjeti od svojih usjeva i lova.
Danas priroda dovoljno daje, ali vlada uzima.
Da, cijela zemlja propada.
Izvoli, George.
Daj to onom, kako se već zove, George,
i on će te urediti.
Naravno, kriva je ona zbunjena rulja
koja sjedi u Parlamentu.
Koji je tvoj politički stav?
- Što, gospodine? - Politički stav.
Liberal, kao tata.
Bravo, George.
Više nas nema puno.
No liberali znaju da nikome nisu naudili.
Ni učinili dobro. Samo su stajali na mjestu.
Vjerojatno nas zato nema puno.
Danas nitko ne želi stajati na mjestu.
Svi žele nekamo ići. Koještarije.
Samo ćemo sagorjeti ako odemo dalje, zar ne?
Sretan sam što te imam.
Da, gospodine.
Dobro, to je riješeno, George.
Što, gospodine?
Hvala, Betty. Piješ li, George?
Ne, gospodine.
Zaboga, George. Vrijeme je da počneš.
Ja sam počeo kad mi je bilo, da vidimo...
Čim sam prestao piti mlijeko.
Nešto sam ti htio reći.
Vidio sam bijelu strnadicu kod Steeple Hilla.
Ondje je bio i sokol, George. Vjetruša.
To je krasna ptica, George.
Vjetruša. Nikada ne ubijaj vjetruše, George.
Krasne su ptice i čine puno dobra.
Znaš, imao sam knjigu...
Zapravo, imam knjigu, negdje, o bijelim strnadicama.
Nećeš vjerovati, ali prošlo je proljeće tu bio čovjek
kojije sve ovo katalogizirao.
Stajalo me bogatstvo.
Od tada više ništa ne mogu naći.
Nadam se da će ti dodatak dobro doći, George.
I zapamti, ne ubijaj vjetruše.
To su prekrasne ptice. Doviđenja, George.
Doviđenja.
George! Kako je Jean?
Jean, gospodine? Dobro je.
Jean je fina cura.
Baš fina cura. Doviđenja, George.
DRAGI MCK, MOLIM TE DA G. MCTAGGARTU SAŠIJEŠ ODIJELO
P. S. DODAJ NABORE JER NEVJEROJATNO RASTE
Što je sve to značilo?
Znači da si sada vlastelinov glavni lovočuvar, tako ti Bog pomogao.
Geordie! Maleni Geordie!
Da?
Još jedno pismo od g. Samsona.
Hvala, poštaru. To će biti moj majstorski tečaj.
Stavit ću ga pod ovaj kamen.
I dalje nastavljaš, sad kad te vlastelin postavio za lovočuvara?
Da. Tako sam blizu kraja.
Znaš što sam mislio putem prema gore?
Što?
Velik si momak, što jest, jest,
no možda bi i od Božje providnosti bio jednako velik,
i da uopće nisi vježbao.
Teško.
Ne, ali pomisao je smiješna.
Ne bih rekao da je smiješna. Vježbe su bile veliki trošak.
Da!
Dragi Geordie, primio sam tvoje pismo od 30. U mjesecu
s dodatnom funtom i deset za moj majstorski tečaj.
Tvoj je dosadašnji napredak uistinu sjajan.
Puno puta pomislim na mog najboljeg učenika kako udiše Samsonovu metodu
uz jezera i planine i zapitam se:
Zapita li se taj momak ikada kamo sve ovo vodi?
Mislim da je došlo vrijeme da se specijaliziraš, Geordie.
Za što, možda se pitaš.
Zašto nacionalne karakteristike ne bi odredile tvoj izbor?
U Rusiji, na primjer, uglavnom dižu utege.
U Australiji to je plivanje.
No u Škotskoj teže bacanju stvari.
Kladivo, koplje, kabara.
Mislim da bi trebao nešto bacati, Geordie.
Put tjelesne kulture vodi do discipline,
pa zašto tvoja disciplina ne bi, na primjer, bila bacanje kladiva?
P. S. Mogao bi bacati i kabare za raznolikost.
Evo ga, Bene.
Hej!
- Ti si, George. - Da, gospodine.
Ali George, za dlaku si me promašio.
Kojeg vraga izvodiš, George?
Bacam kladivo, gospodine.
Zašto? Ljut si?
Ne, specijaliziram se.
Nisam znao da ste tu, gospodine.
Čuj, George, ležao sam u tišini i promatrao tetrijeba.
- Kadli... - Silno mi je žao, gospodine.
Ciljao sam u ono stablo.
Je li?
Drugi put vikni, George,
inače je pitanje trenutka kad ćeš depopulirati Visočje.
G. Samson misli da sam za to stvoren.
Stvarno? Mislim da ti mogu pomoći, George.
Da vidim kako ćeš zamahnuti, George.
Trenutak, George.
Dobro, George.
Razmišljao sam kako to rade na Škotskim igrama.
Da, često sam ih gledao. Zamahnu.
Zamahnu oko glave, znaš?
To sam i učinio.
Možda nisi dovoljno.
George, stani na trenutak.
Bilo bi mi lakše da ga ipak ne baciš.
Samo napravi pokret, može?
Da, gospodine.
Dobro, George.
O! Jasno je kao dan.
Gledaj, George. Prerano ga pustiš.
Da, gospodine.
Čekaj, možda i prekasno.
Sve ovisi o tome kako gledaš.
Da, gospodine.
Iskreno, George, ne znam ništa o kladivu.
Ne, gospodine.
No danas se većina toga može svesti na nekakvu matematičku formulu.
Da, gospodine.
Evo, daj da ja pokušam, George.
Ti ćeš se odmaknuti, zar ne?
Da, gospodine.
To je samo pitanje energije. Masa i udaljenost. Da vidim.
McNabe!
McNabe, dragi momče. Strašno mi je žao. Jesi li ozlijeđen?
Mislim da nisam.
Hvala Bogu. Silno si me preplašio, McNabe.
Žao mi je.
Dobro sam. Više-manje.
Vlastelin me učio bacati kladivo.
Daj, George, nema potrebe govoriti tako.
Možda sam uspješno vozio bicikl,
ali razmišljao sam o lovu lososa,
a ne o navođenim projektilima, ako je to prava riječ.
Što je to, Geordie?
Misliš se primiti kladiva?
Ideja g. Samsona, kaže da bi mi odgovaralo.
Znate, župniče, tu ima više nego što se čini.
Treba znati kad pustiti, prije nego što krene gušenje.
Gledaj, pokazat ću ti.
Tajna je u ritmu. Ide ovako nekako,
ako mi pokloniš pažnju.
Kladivo se treba penjati slijeva, a spuštati zdesna.
Ti bokca, ide mu.
Trideset dva metra i 46 centimetara.
Najbolje dosad, Geordie, i sjajan hitac.
Večeras ostajemo na tome,
dobro napreduješ.
Hvala, g. McNabe, ako sam napredovao.
Usput, Geordie,
u subotu za dva tjedna su Igre u Drumfechanu.
Je li?
Još jedno takvo bacanje i lako bi pobijedio.
Ne zanimaju me natjecanja kao takva, g. McNabe.
Zašto? Što je u njima loše?
Kakva korist?
Rado bih te vidio kako pobjeđuješ neke od onih krupnih policajaca.
Zašto bih bacao protiv drugih?
Nema li to više smisla nego bacati sam?
Volim to raditi dobro. Nije me briga za druge.
Geordie, moraš li biti tako uštogljen?
Nije li sav smisao sporta natjecanje u muškoj snazi
i vještini, jedni protiv drugih?
Možda. Eno Jean. Jean!
Vraćam se u župni stan.
Ti si tip koji sam mora odlučiti.
Vidimo se u četvrtak na treningu, s odlukom.
Nisam baš sklon.
Ipak razmisli.
Vidimo se, g. McNabe.
Vidimo se, Geordie.
Jean!
Dođi, Mick. Dobar pas. Idi.
- Zdravo, Jean. - Zdravo, Geordie.
Kako bicepsi i tricepsi? Leđnjaci i dijafragma?
Što ti je u zadnje vrijeme?
Meni ništa. Što bi mi moglo biti?
Zdravo! Mick!
Bila si drugačija kad se tata razbolio.
Možda sam mislila da ćeš ostaviti mišiće na miru.
Možda i hoću, kad završim tečaj.
Rijetko je traćenje vremena svaku večer vitlati kladivom.
Župnik ne misli tako.
A kamo misli da će te to dovesti?
Možeš se smijati, Jean Donaldson,
no župnik želi da bacam na Igrama.
Što?
Da, htio bi vidjeti kako pobjeđujem policajce.
Kakvog to ima smisla?
Nema li više smisla nego da ga bacam sam?
Ima li? Kako to?
Pa... Smisao sporta
je natjecanje s nastupom drugih momaka.
Slušao si župnika.
Ja sam tip koji odlučuje sam.
I jesi li?
Da, jesam.
Davno sam s malenim Geordiejem išla gledati orlovo gnijezdo.
Tako je.
Taj je dan odgovoran za mnogo toga.
Pitam se gdje je kraj.
Pitam se hoće li ikada prestati.
Ove ću godine propustiti Igre u Drumfechanu. Idemo, Mick!
Evo, popustila sam 13 cm.
Mama, moram li nositi kilt?
To je Black Watch kilt koji ti je tata ostavio.
Bilo bi mu drago da u njemu pobijediš u Drumfechanu.
Da.
Ne bi mu bilo drago da ne pobijedim.
Nemoj tako govoriti.
Evo, sad ti dobro pristaje.
Zašto sam se uopće prijavio na Igre?
Ne znam što me snašlo.
Ian ima još jedan pokušaj.
Bravo, sjajan nastup. Pobjednik...
A sad se vraćamo kladivu.
Tom McCannon upravo je bacio 32,31 m u drugom bacanju.
A evo i Andrewa Frazera za drugo bacanje.
Frazerovo je prvo bacanje bilo 32,61 m.
Andrew Frazer upravo je bacio 33,07 m.
Što je rekao?
Ne znam.
Policajac, narednik Cameron, vraća se na drugo bacanje.
Moćan je momak.
Cameron je u sjajnoj formi.
Pitam se može li srušiti rekord koji je postavio u Milngavieju.
Krasan hitac!
Dalje od prvoga za više decimetara.
Lijepa je gesta pljeskati protivniku,
no nemoj se izmoriti.
A sada opet broj deset, Geordie MacTaggart.
Sretno.
Kao što sam već rekao, ovo je MacTaggartov prvi nastup ovdje.
Neki su od vas možda primijetili
da je MacTaggart bacio malo izvan terena.
Budući da je i prvi hitac diskvalificiran,
MacTaggart se još nije maknuo sa starta.
Nije smiješno.
Broj jedan dolazi na treće i zadnje bacanje. Trooper Lithgo iz Aberdeena.
Zla sreća, Geordie.
Lithgov najbolji hitac dosad bio je 32,92 m.
Dopustio si da kladivo upravlja tobom.
Da, bilo je loše.
Broj jedan je nadmašio prošlo bacanje s 33,22 cm.
Evo nam opet P. C. Rotha iz policije u Dundeeju.
Roth će dobro proći uspije li potući Camerona.
Još ih možeš potući, Geordie. Cameron ti jedini predstavlja opasnost.
Grdno sam pogriješio.
Daj, Geordie, svakome se zalomi pokoje loše bacanje.
Ne mislim na tu pogrešku.
Ispričajte me na čas.
Vrlo lijepo bacanje, ali mislim da se ne može mjeriti s Cameronovim.
Zdravo, g. Donaldsone.
Dobar dan, Geordie.
Kako ide?
Primjećujem blago poboljšanje u odnosu na prošlu godinu.
Hoćete li predati poruku Jean, molim?
Osim možda punocvjetnog graha, ha?
Kad stignete kući, recite Jean da je imala pravo.
Da je imala pravo? Je li to sve?
Da.
Shvaćam. Imala je pravo.
Hvala, g. Donaldsone.
Nema na čemu.
A sada se Cameron vraća na zadnje bacanje.
Hoće li nadmašiti prošli rezultat?
To zapravo i nije bitno.
Njegov zadnji hitac i dalje pobjeđuje.
Veličanstveno!
Najbolje dosad.
Vlastiti je rezultat potukao za nekoliko decimetara. Sad još samo MacTaggart.
Ne razmišljaj o drugima. Samo pokušaj baciti dobro.
Sretno.
Cameron je bacio 35,97 m.
Bojim se da nema nade da će MacTaggart potući Camerona.
Zdravo, Andy.
Gospodine.
Kako si, Fergussone?
Što je momku, McNabe?
Kad bih bar znao. Bojim se da mu nedostaje natjecateljski instinkt.
Idemo, Geordie!
Idemo, moj maleni Geordie!
Jean?
Da, Geordie?
Zašto si htjela da pobijedim?
Zašto bih htjela da ikoga iz doline pobijedi bačvasti,
masnoglavi murjak iz Glasgowa?
Zašto ne? Nisi li ti rekla da nema smisla?
Nema smisla
ni da me ispituješ usred jezera dok se sprema oluja.
Mislim da će stati na obali.
Ne kažem da ovo nije solidan srebrni pehar.
Čemu razgovor? Žene su u cijelom svijetu iste.
Evo oluje.
Gdje ti je kabanica?
Kod tvojih nogu.
Uh, žene!
Izvoli.
Dobro, Geordie. Uzmi pehar.
Zašto se smiješ?
Možda zato što sam sretna.
Oh, Jean.
Što, Geordie?
Kad sam čuo tvoj zvižduk i povik:
„Idemo, moj maleni Geordie“, srce mi je poskočilo u grudima
i osjetio sam da ga mogu baciti u susjedno kraljevstvo.
Možda onamo i pripada.
Hej!
Jesi li svjestan da si upucao vjetrušu?
Da, znam.
Zašto, dovraga?
Ubijala je kokoši.
Što?
Zavaravam li se kad mislim da sam ti rekao,
kao i tvom ocu prije tebe, više puta, da su sokoli,
a osobito vjetruše, potpuno bezopasni za divljač i perad?
Ne, gospodine.
Kako to, dovraga, misliš?
Ne, ne zavaravate se.
Aha.
Vidio sam vjetrušu kako se obrušila na kokoš.
Koješta, gledao sam je. Nije imala ništa u kandžama.
Ispustila ju je.
Glupost.
Evo kokoši koju je vjetruša ispustila.
Jesi li siguran, George?
Jesam, gospodine.
Zdravo, McNabe, nisam te vidio. Kako si? Kako ti mogu pomoći?
G. Harley i g. Rawlins iz Engleske.
Drago mi je.
A ovo je momak, Geordie MacTaggart.
Geordie, g. Harley i g. Rawlins iz Engleske.
Drago mi je.
- Kako ste? - Dobro.
Možemo li vidjeti pobjednika Drumfechana kako baca kladivo?
Ovisi o Georgeu.
Zauzet sam kokošima. Onime što je od njih ostalo.
Imaš slobodno polje prema jezeru.
To je međunarodno kladivo. Malo je trenirao s njim, ali ne previše.
Punom snagom?
Da, punom snagom.
Hoće li mi vlastelin sad
dopustiti da ubijam grabežljive vjetruše?
Ne, George, ne dolazi u obzir!
Neću, George!
Onda na Božić neće biti jaja za doručak.
Rawlinse, ovo mora biti 55 metara.
U gumenim čizmama.
Rekao sam vam!
A nema pojma o međunarodnom kladivu.
- Fantastično. - To je vraš... Izvandredno!
- Razgovarajmo s njim. - Da.
Geordie!
George, samo zato što jedna netipična ptica ima lošu reputaciju...
Sve imaju lošu reputaciju.
Geordie,
ova su gospoda izbornici za Britanski olimpijski tim.
Što?
Znate da je Olimpijada ove godine?
Da, Geordie. Svjetsko prvenstvo u atletici, u Melbourneu.
Je li?
Htjeli bismo da se pridružite timu.
Zaboga.
Nije li to sjajno? Najesen ćeš zaploviti za Australiju.
Australiju?
Budući da nam je antipod, kad je ovdje zima, ondje je ljeto.
To znam.
Nesposobnjaković!
Shvaćaš li što ti nude, George?
Nemam vremena.
Nema vremena?
Daj, George, moraš ga naći.
Mislim...
Ne možeš propustiti tako sjajnu priliku.
Velika je čast bacati kladivo za Englesku.
Zašto bih bacao za Englesku?
Misli na Britaniju.
Ovdje imam dužnosti,
šumu sa srnama i jezero.
Ubijanje štetočina i slično.
Tvoj ujak Jim može privremeno preuzeti.
I on se razumije u kokoši, George.
Da, on bi vlastelinove vjetruše brzo doveo u red.
Tako mi Georgea, ne bi.
Netko mora.
Ovo postaje opsesija, George.
Treba prihvatiti činjenice.
- To nisu činjenice, nego fikcija. - Činjenice.
Posljednji put, vjetruše su...
Znate, dosta mi je prokletih ptica.
Idemo unutra na piće.
To je već nešto.
Šuti.
Trebalo ga je nagovarati.
Dvije boce.
Nisam siguran da se nismo uvalili s tim dečkom.
Je li?
Sjećaš li se kad smo zadnji put bili ovdje?
Bio sam možda najmanji u okrugu.
A sad si najveći.
Da.
Gledaj, eno orla!
Jean, reci riječ i ne idem.
Znam, Geordie, ali cijela se Škotska ponosi tobom.
Tko kaže?
The Drumfechan Clarion.
Mora nešto reći, izlazi tek svaki drugi utorak.
I ja se ponosim tobom, Geordie.
Ma ne, Jean.
Pucam od ponosa. Znam da je glupo, ali ne mogu si pomoći.
O, Jean.
Vrati mi se, Geordie. Samo se vrati. Samo mi je to bitno.
Hoću, Jean. Vratit ću ti se.
Dragi momče, pišem ti
s knedlom u grlu zbog divne vijesti.
Divnu smo stvar zajedno postigli.
Tko bi mislio da ćemo jednoga dana
mi predstavljati Veliku Britaniju na Olimpijskim igrama,
a sve preko pisama.
Bila kiša ili sunce, bit ću na pristaništu da ti bar stisnem ruku
i poželim sreću i sretan put.
Zbogom, maleni Geordie, i sretno.
Voljno, George.
Doviđenja, gospodine.
Sad uđi, Geordie.
Sigurno imaš kartu za London?
Da, mama. Doviđenja, Jean.
Doviđenja, Geordie.
Ne zaboravi odjenuti Black Watch kilt.
Neću, mama.
I ne skidaj donje rublje dok ne bude jako vruće.
Neću, mama.
Svima ćeš nam nedostajati, Geordie, čak i vjetrušama.
Hvala, gospodine.
Budi dobar dečko.
Da, mama.
Htio bih se kratko pomoliti.
Bilo bi mi drago.
Da, pucaj, župniče.
Bože, ponizno te molimo
da, ako te volja, našem dobrom prijatelju Geordieju MacTaggartu
podariš snage i hrabrosti,
da zadrži miran um u svim mijenama sreće.
Sačuvaj ga preko mora od svih iskušenja
i sigurno ga pošalji kući, dobrog i jednostavnog, kakav je i krenuo.
Amen.
Zbogom, George!
- Budi dobar dečko. - Zbogom, George.
Zbogom, George!
- Svi prisutni i spremni? - Skoro.
Imate škotskog diva?
Negdje.
Skoro smo ga izgubili na pomičnim stepenicama.
Uspio se popeti onima što idu dolje.
- 'Jutro, g. Rawlinse. - 'Jutro.
Je li me tko tražio?
Ne. Nekoga si očekivao?
Da.
Pripazi gdje će se smjestiti da ne završi na teretnom brodu za Kinu.
Da.
Geordie!
- Geordie! - Zdravo, g. Samsone.
Geordie, sinko. Dragi, dobri dječače.
Molim vas, pripazite kuda idete!
Napokon se upoznajemo, Geordie.
Da, g. Samsone.
Srce mi zaigra kad te samo pogledam. Ti si moja potvrda, dječače.
MacTaggarte, idi na carinu.
Skloni se, čovječe. Neće mi carina oteti ovaj trenutak.
Može li slika, MacTaggarte? Ovo vam je otac?
Otac? Prijatelji, ja sam mu bio više od oca.
Ja sam Henry Samson, tvorac svjetski poznatog Tečaja fizičke kulture.
Geordie je moj učenik.
Ponosim se ovim momkom, gospodo.
Zajedno, stapanjem volja,
slabića od 45 kg pretvorili smo
u ovaj primjerak fizičkog savršenstva koji sada gledate, a sve to dopisno.
G. Samsone, biste li vi i g. MacTaggart za dnevnik nekako dočarali
svoju veliku snagu?
Itekako.
Ne možemo si priuštiti da propustimo priliku.
O, da. Dođi, Geordie.
Hajde, Geordie, primi onaj kraj.
Kad ti kažem, diži. Spremni?
Idemo!
Zbogom, Geordie!
Sretno!
Bog te blagoslovio, sinko.
Što tu radiš, Geordie? Svi ostali treniraju.
Nećeš ostati u kondiciji izležavajući se.
Dobro si, zar ne?
Razmišljao sam o dolini.
Molim?
U zadnjih sam par dana odmaknuo daleko od kuće, g. Rawlinse.
Radije bih da nisam.
Daj, nemoj tako govoriti.
Svima u početku nedostaje dom.
Nikad prije nisam otišao od kuće. Nikad nisam bio dalje od Pertha,
a Perth mi se ne sviđa.
Dragi momče, ne misli da ne razumijem.
I meni je bilo tako kad sam prvi put napustio Muswell Hill.
No to sam prebrodio, kao što ćeš i ti.
Dođi, budi dobar dečko.
Moraš svo moguće vrijeme posvetiti stopalima, MacTaggarte.
Trenutno su klimava.
Ne čudi me, nije doručkovao.
Mislim da problematični neće ni puno ručati.
Ipak ćemo ga odvesti.
Dobro.
- Ručak, Geordie. - Da.
Jako mi je žao.
U redu je.
Zdravo, Helga. Idemo, Geordie.
Dickie.
Da, Helga?
Tko je veliki momak?
MacTaggart, bacač kladiva iz škotske zabiti.
Stvarno? Trebao si me upoznati.
Čuj, mala,
i ovako imamo dovoljno problema s njim.
Ne želim puding, hvala.
Ovako neće ići, Geordie.
Ne možeš preskakati obroke.
Nisam jako gladan.
Zdravo, Bille.
Zdravo.
Nemojte ustajati.
Sve poznaješ, zar ne?
Osim Geordieja MacTaggarta. Ovo je Helga Svenson, danska bacačica kugle.
Kako ste?
Dobro.
Čujem da ste iz Škotske.
Prijateljica iz Škotske poslala mi je bijeli vrijesak za sreću.
Jednog ću dana posjetiti Škotsku.
Primitivna zemlja.
I ja sam primitivna, Bille. Vidimo se, Geordie. Bok, dečki.
Nema ona pojma o vrijesku, samo se nudi.
Stvarno, Harley.
Idem na palubu napisati par pisama, ako dopuštate.
Zdravo. Mogu li nakratko sjesti?
Da, ako želiš.
To je bio Kersen iz Danske. Natjecat ćeš se protiv njega.
Je li?
Onaj drugi je Van Raun. Baca za Nizozemsku.
Uh, znaju razgovarati samo o bacanju kladiva.
No možda i ti to voliš.
Trenutno mi baš i nije drago.
To je ograničena tema za razgovor, naravno,
osobito kad nam je cijeli svijet kao na dlanu.
Nije me briga ni za svijet. Radije bih bio kod kuće.
Imaš djevojku u Škotskoj?
Da.
Kako se zove?
Jean.
Sretnica je. Pričaj mi o njoj. Je li lijepa?
Da, moćna je.
Moćna? Što je to?
Moćna? Pa... Veličanstvena.
Tko je ona?
G. Donaldsonova kći.
On je vlastelinov glavni vrtlar. I ja radim ondje.
Da? Što radiš?
Lovočuvar sam. Jean i ja znamo se cijeli život...
Ali to te ne zanima.
Zanima. Htjela bih čuti sve o tebi, tvojoj Škotskoj
i tvojoj Jean. Tako sam manje usamljena.
Zanimljivo, i ja sam manje usamljen.
Da? Onda mi pričaj sve o svemu,
a ja ću se zavaliti i slušati cijelo popodne.
Helga je draga cura, g. Rawlinse.
Da, i danski i nizozemski timovi tako misle.
I norveški, švedski i francuski.
Lijepo je biti tako popularan.
Ovo mi je bilo prekrasno putovanje, Geordie.
I meni je uz tebe bilo u redu.
Je li?
Da. Razumiješ me bolje od svih cura koje sam ikada upoznao.
Da?
Osim Jean, naravno.
Naravno.
Upoznao sam samo dvije cure koje su mi se stvarno svidjele. Tebe i Jean.
Ja sam upoznala mnogo muškaraca,
ali samo mi se jedan stvarno svidio. Ne moram reći više, zar ne?
Vrijeme je za spavanje, Geordie. Pristajemo u cik zore.
U redu, g. Rawlinse. Laku noć, Helga.
Vidimo se sutra.
Laku noć, Geordie.
Spasilo ga je zvono, čini se. Laku noć, Helga.
DOBRO DOŠLI MELBOURNE - OLIMPIJSKO SELO
Australci su izravni, znaš. Kažu što misle.
I mi u Škotskoj kažemo što mislimo.
Onda ćeš se osjećati kao kod kuće.
Bit ćeš smješten s ostatkom tima.
Sad se nećeš puno družiti s drugim natjecateljima.
Samo se trebaš koncentrirati na zadatak.
Što je to, zaboga?
Tatin Black Watch kilt.
Dovukao si ga iz Škotske?
- Da. - Zašto, zaboga?
Obećao sam mami da ću ga nositi.
- Kad? - Na Olimpijadi, naravno.
Čuj, dragi momče.
Zašto misliš da smo ti kupili sako i hlače?
Ne znam.
Jer će ih nositi cijeli tim.
Zamisli kako bismo izgledali
da na mimohodu svatko nosi svoje krpe.
Kilt nije krpa. To je škotska nošnja.
Sumnjam da će Odbor tako misliti.
Nije me briga što Odbor misli. Nosit ću svoj kilt.
Daj, Geordie. Budi dobar.
Ne možeš tako ometati cijelu organizaciju.
Ako inzistiraš na kiltu, moram razgovarati s Pauncetonom, on predložiti Odboru,
a oni DOA-i u Londonu.
Tu ne mogu pomoći. Ne mogu pogaziti riječ.
Kamo ćeš sad?
Malo razgledati Melbourne.
Zdravo, Geordie.
Zdravo, Helga.
Jesi li nervozan zbog sutrašnjeg dana, Geordie?
Da.
Pobijedit ćeš, znam da hoćeš.
Sumnjam.
Moraš pobijediti Kersena!
Željet ću to svim srcem.
Tvog Danca? Ne želiš da on pobijedi?
Trebala bih, znam. Ali ne mogu, Geordie.
Želim da pobijediš ti.
Uh.
Ovdje ima krasnih šešira, zar ne?
Što kažeš na onaj?
Koji?
Onaj s voćem i cvijećem.
Geordie, što da kažem?
Mislio sam ga kupiti za Jean.
Taman za proljeće, kad se vratim.
Siguran si da bi joj dobro stajao?
Da, moćan je. Vidjet ću koliko stoji.
Helga. Ja sam, Bill.
Oprosti što se guram, ali to mi je posao.
Što, Bille?
Dobro znaš.
Vidio sam da izlaziš s MacTaggartom. Otvorenje je sutra.
Zar ne smije sa mnom šetati Melbourneom popodne?
Čuj, Helga, vidio sam što je bilo na brodu.
Geordie MacTaggart je sirovi mladić iz zabiti.
Mali poticaj s tvoje strane i Britaniji će biti koristan kao da bacam ja.
Bille, ti si pravi glupan!
Jedino što znaš su trčanje, skakanje i mišići.
Uopće ne razumiješ ljudska bića!
Geordie je jednostavan, iskren i pristojan dečko velika i dobra srca,
većeg od njega samog!
A ti dolaziš sa svojim pokvarenim, sumnjičavim umom.
Helga, nemojmo raditi scenu.
Netko je ispod!
Dobro, diži.
Ne mogu ga pomaknuti.
- Ni ja. - Drži.
Ja ću pokušati.
Odmaknite se.
Vidite možete li ga izvući.
Brzo, požurite se!
U redu je, Geordie.
O, Geordie, bio si sjajan.
Misliš da će biti dobro?
Stradale su samo noge.
Idemo prije gužve.
To je on. Oprostite, radim za Melbourne Sun.
Sami ste podignuli auto?
Jest.
Vaše ime? Tu ste na Olimpijadi?
Nego što, natječe se. Geordie MacTaggart.
Baca kladivo za Englesku.
Škotsku.
Britaniju. To je sve?
- Nipošto. - Trenutak, Charlie.
Želim čuti sve o vama.
Tko vam je majka, težina, visina, baka.
Baka? O čemu on, g. Rawlinse?
OLIMPIJAC S VISOČJA SPASIO MELBURNCU ŽIVOT
Argus! Olimpijska atletska senzacija!
Argus!
Bliže se tri sata,
a veliki mimohod svih sportaša uskoro počinje.
Oprostite. Lorde Pauncetone, možemo li razgovarati?
Što je, sinko?
Iz Engleske nije stigao telegram, a MacTaggart odijeva kilt.
Ne može! Niste mu rekli?
Raspravljali smo do iznemoglosti.
Želite da ja razgovaram s njim?
Pa, gospodine...
Dobro, ako tako mislite.
Apsurdna situacija.
Bilo bi bolje da su odabrali onog momka iz Surreyja.
Ne baca tako daleko.
Nosi hlače.
Reci što hoćeš, MacTaggarte, ali meni je to čista tvrdoglavost.
Zdravo, MacTaggarte. Kako se osjećaš?
Ne dobro, gospodine.
Ne bi trebao podizati aute, znaš.
A što se kilta tiče...
Još nije stigao odgovor na moj telegram iz Londona.
- Ne, gospodine. - Ne.
Stvarno mislim da bi ga, u ovim okolnostima, trebao skinuti.
Lord želi reći da bi trebao nositi hlače.
Obećao sam majci da ću nositi kilt.
Znam, ali sigurno bi razumjela da je ovdje.
Nije ovdje.
Toga sam svjestan.
Ni tati ne bi bilo drago.
Kakve veze otac ima s tim?
Kilt je pripadao njemu.
Koliko je još članova obitelji uključeno?
Čuj, MacTaggarte.
Situacija je ovakva:
Ne mogu to dopustiti bez blagoslova iz Londona.
Žao mi je.
I meni je žao.
Drago mi je što tako misliš, silno.
Ne znam čemu stvarate svu tu strku.
Samo, obećao sam majci.
Bez kilta nema nastupa.
Čuj, MacTaggarte, ovo je djetinjasto.
GRČKA
Ovo je apsurdno. Što da radimo?
Sumnjam da će to izazvati međunarodni incident, zar ne?
Mislite da mu dopustimo?
Da.
Mislim, ako momci kod kuće stalno vise na telegrafima,
mogu kriviti samo sebe, zar ne?
Svakako, gospodine.
Bez sumnje ću tako reći.
Bravo, gospodine.
Neka se britanski tim pripremi za mimohod.
Dobro, sretno.
- Sretno svima. - Hvala, gospodine.
Bude li još problema, Rawlinse, samo reci. U blizini sam.
SAD
DANSKA
VELIKA BRITANIJA
Eno ga!
Oprostite, Lorde, upravo je stigao hitni telegram.
Hvala.
MACTAGGARTU NI POD KOJIM UVJETIMA NE SMIJETE DOPUSTITI DA NOSI KILT
Wilfred Thomas izvještava sa stadiona u Melbourneu,
u ovo vruće ljetno popodne.
Ovih je dana vrijeme zaista bilo prekrasno.
A uz srušena tri olimpijska i dva svjetska rekorda,
bilo je vrlo uzbudljivo.
A sada, izvještaj.
Finale bacanja kladiva počelo je
u 14 h i šestorica kvalificiranih upravo završavaju drugi krug.
Rus Galov vodi s hicem od 62,79 m,
dok je mladi Geordie McTaggart, nježni div iz Škotske
koji sam podiže automobile na dnu ljestvice,
nakon što se jutros jedva uspio kvalificirati.
Tu je Danac Kersen za drugo bacanje.
Kersenov prvi hitac bio je 61,95 m, zaostaje za Galovom manje od metra.
To je bio sjajan hitac.
Mislim da je premašio Galova. Znat ćemo za par sekundi.
Zabroravi na sve, Geordie, osim kladiva.
Tako je. Koncentriraj se.
Evo Geordieja MacTaggarta na drugo bacanje.
Golemi je Škot publici prirastao k srcu.
Plješću mu na najmanji poticaj,
a ako hitac ne uspije, razočarano će uzviknuti.
Stigao je do kaveza.
Kakav prijem. Kakvo to nadahnuće mora biti
mladom, neiskusnom sportašu kao što je MacTaggart,
kad zna da cijela publika navija za njega.
Bojim se da je ovo bila poprilična katastrofa.
O, Geordie.
MacTaggart danas definitivno nema sreće.
Drugi je hitac završio u mreži.
O, Geordie.
Danac Kersen bacio je 63,86 m.
A da mu recitiramo Burnsa? Možda se trgne.
Znam samo: „Najbolje postavljeni planovi miševa i ljudi često idu naopako.“
A tako je i bilo.
MacTaggart upravo napušta kavez.
Evo Helge Svenson, poznate danske sportašice,
nešto mu suosjećajno govori.
Ovaj je momak vrlo popularan među drugim natjecateljima.
Tko je Helga Svenson?
Europska prvakinja u bacanju kugle.
Prvakinja... Valjda to nazivaju napretkom.
Ovaj put mora biti bolji.
Nizozemac Van Raun baca drugi put.
Sljedeći put, Geordie.
Da.
Bojim se da...
Možda ova dvojica isprazne stadion.
Neka te ne brine publika.
Možda se ne osjeća dobro.
Meni piše da se osjeća sjajno.
Što vlastelin misli?
Vlastelin misli
da bi kapljica viskija u našem čaju mogla prikazati situaciju u boljem svjetlu.
Ima još jedno bacanje.
Natjecanje se bliži vrhuncu, a Danac Kersen i dalje vodi,
sa 63,86 m.
Slijede Rus Galov i Amerikanac Sherman,
koji dijele rezultat od 63,09 m.
Amerikanac Sherman baca treći, zadnji put.
Uistinu lijepo.
Malo mu nedostaje do vodeće oznake.
Evo opet Danca Kersena.
Izgleda vrlo samopouzdano.
I s pravom, mislim da ga danas nitko neće pobijediti.
Sada baca treći i zadnji put. Ovaj se čovjek stvarno lijepo kreće.
Sjajan hitac! Dobrano je premašio zadnju oznaku.
To mora da je preko 64 m. Saznat ćemo za tren.
Možemo ga pobijediti, Geordie! Možemo pobijediti svijet!
Da, to je rekord. Kersen je bacio olimpijski rekord.
64,62 m.
64,62 metra.
Kersena će teško itko pobijediti. Slijedi Britanac MacTaggart.
Ovaj ćeš put biti bolji, Geordie.
Sumnjam. Ovdje nije kao u Škotskoj i to je činjenica.
Naravno da nije. Za početak, sija sunce.
Ne nedostaje samo vrijeme, nego sve.
Jezera, vrijesak, maglica na planinama.
Iskreno, g. Rawlinse, nisam u elementu. Osjećam se drugačije.
Hoda prema kavezu,
no bojim se da nema nade.
Čini se da ga je danas nešto uzrujalo.
Šteta što nije u formi.
Kad bi se dobre želje računale,
publika bi ga sigurno dovela do pobjede.
No čak i ako zadnji hitac bude sjajan,
sumnjam da će biti dovoljno dobar da pobijedi Kersena.
Ne bih se trebao moliti za ovo, ali ne mogu si pomoći.
Čeka. Čini se da čeka da se publika utiša.
Hajde, Geordie.
Idemo, Geordie!
Idemo, moj maleni Geordie!
Zamahuje.
Ovo već izgleda bolje.
Lako i glatko ulazi u okrete. Ode!
Leti zrakom. Čudesan hitac.
Sjajan je, divan, savršen, dobar...
Pada... Pobijedio je!
Pobijedio je!
Jupi!
Ovo mi je zadnje bacanje.
67,36 metara.
Novi australski, olimpijski i svjetski rekord.
Geordie!
Cura je prva došla do njega. Helga Svenson.
U naručju mu je. Ljube se.
Kakav prizor! Predivno! Spoj divova!
I dalje se ljube!
Veličanstven su par!
Ona je prelijepa. S njom je bio kad je podignuo auto.
I dalje se grle! Publika divlja!
Nikad nisam vidio ovako nešto.
Sad napuštaju tribine i slijevaju se na teren.
Podigli su MacTaggarta. Nose ga.
Nose i nju.
Publika je ispunila teren. Eno ih. Veličanstveni primjerak keltske muževnosti
i prelijepi primjerak plavokose, nordijske, mišićave ženstvenosti.
Geordie! Mali moj Geordie, divno je što si se vratio.
Tako dobro izgledaš i svjetski si prvak.
I ti izgledaš dobro, mama. Gdje je Jean?
Divno je što si se vratio s početkom proljeća.
Nitko drugi nije došao?
Jest, g. Macrimmon je u dvorištu, prijevoznik.
Čeka da nas odveze kući. Nemojmo ga zadržavati.
Zdravo, g. Macrimmone.
Vlak je kasnio 12 minuta, g. Macrimmone.
Dobro ste?
Stavite torbu i kutiju straga, gđo MacTaggart.
Kofer i kutiju za šešir možeš staviti straga, dušo.
Mama, što je ovo?
Ništa, stvorio se dojam
da si osramotio dolinu.
Ja? Osramotio?
O tome nećemo razgovarati na prazan želudac.
Dobar dan, gđo MacTaggart.
Dobar dan, gospodine.
Dobro došao kući, George. No, momče, kako ti se svidio svijet?
Drago mi je što sam se vratio.
Drago mi je, George.
Gđo MacTaggart, mogu li vas zamoliti za vožnju,
samo do vrha brijega?
Naravno, gospodine, uskočite.
Hvala, gđo MacTaggart.
Hvala ti, George.
Usput, George, čestitam na olimpijskoj pobjedi.
Hvala, gospodine. Biste li mi mogli reći
zašto nitko nije bio na kolodvoru?
Zašto mi svi okreću leđa?
Majka ti nije...
Majka mi ne želi reći.
Dajte, gđo MacTaggart, nema smisla tajiti momku.
Ne želim da Joe Macrimmon naše privatne probleme
rasipa u pubu.
Ja nikada ništa ne rasipam u pubu.
Istina, Macrimmone. Vidiš, George,
svi su čuli radijski prijenos iz Australije. Sve.
Znači to je to.
Strastveni opis Geordieja MacTaggarta
kako strastveno grli i ljubi skandinavsku bacačicu kugle,
čijeg se imena trenutno ne mogu sjetiti.
Helga. Uvijek sam mislio da su oni hladnokrvna rasa, George.
Nisam ja počeo, gospodine.
Stvarno?
Bila je tako gorljiva.
Žao mi je, George,
no komentator baš i nije ostavio dojam
da je bilo jednostrano.
Jean me nije ni dočekala.
Kad se osječa grozno, pred svim tim ljudima.
Nosio sam i kilt.
Ne moraš biti snužden, momče.
Što joj mogu reći?
Na tvom bih mjestu otišao ravno k njoj
i muževno se ispričao dami.
Reci joj da si samo poljubio prvu koja se tu našla
u žaru trenutka.
Samo ti se slučajno posrećilo.
Mislite da će to biti dovoljno?
Da, moglo bi biti. Usput, vidio sam je.
Dolje kod potoka s pastrvama, prije kojih pola sata.
Stvarno? Stanite, g. Macrimmone!
Mama, mogu li nakratko nestati?
Vraćam se do večere.
I bolje ti je, imam nešto posebno.
Kutiju, molim.
Nećeš je obrlatiti mitom.
Ovisi o šeširu. Možemo li ga vidjeti?
Da.
Moćan je, zar ne?
Izvanredan, George.
Meni se sviđa.
Zdravo.
Mogu li sjesti?
Ne mogu te spriječiti.
Što je mamac?
Osinja larva.
Dakle, pobijedio si.
Da, pobijedio sam.
Koje je prvenstvo sljedeće na redu?
Ovo je zadnje. Dosta mi je tih gluposti.
Gluposti?
Da, gluposti. Vježbi, razvijanja ravnoteže i ostaloga.
Sve je to glupo, nikamo ne vodi.
Dovelo te do prekrasne, plavokose Dankinje.
Uh.
Nisam ništa mogao, Jean.
Zaskočila me i završili smo u klinču pred publikom.
Čula sam. Spoj divova, rekao je.
Divan prizor, rekao je.
Ljube se, rekao je.
Da ih bar vidite.
Ja sam i vidjela, kako se mazite pred publikom.
Samo pred publikom.
Samo pred publikom! To i jest problem.
Cijela je dolina slušala radio i smijala mi se.
Žao mi je, Jean. Nije mi ništa značilo.
Ne bi ti bilo drago da sam se s njom povlačio po šumama i žbunju.
Više me nije briga.
Mislio sam na tebe kad sam je poljubio.
Ovo je zadnja slamka! Ovo je kraj!
I da znaš da ja nisam mislila na tebe
kad sam se ljubila s Jockom McKechniejem!
Što si radila s njim?
Zašto ne bih bila s njim? Zašto se ne bih ljubila?
Jer si moja, zato!
Jer te samo ja imam pravo ljubiti!
Nije li ti žao, moja mala Jean?
Nije!
Onda te ostavljam.
Ne bi se usudio!
Ne bih?
Ne, Geordie! Izvuci me!
Nisam dala Jocku McKechnieju da me poljubi.
Nisi?
Trebao si to znati, Geordie. Dragi.
Jean, imam šešir za tebe.
Šešir?
Da. Poseban, iz Melbournea.
Mogla bi ga nositi u crkvu.
Geordie, da vidim.
Ne misliš li da je moćan?
Moćan, jadni moj maleni Geordie?
To je najljepši šešir koji sam ikada vidjela.
Onda ga stavi.
KRAJ
Prijevod titlova: Jana Bušić